《弄花香满衣》
宋代·林希逸

隔岸闻风处，清晨嗅露房。花因閒弄久，衣有带来香。

试摘枝头白，还拈叶底黄。恍如玉皇吏，来自锦窠郎。

袖比朝方罢，心因恼欲狂。谢安休掩鼻，非佩紫罗囊。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。